**Zápisnica č. 3/2014**

z mimoriadneho zasadnutia obecného zastupiteľstva v obci Pitelová konaného 08.08.2014 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú šiesti poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.

* za predsedu návrhovej komisie bol navrhnutý Ing. Ján Chalmovský – OZ schválilo návrh jednomyseľne.
* za overovateľov zápisnice boli navrhnutí Peter Hudec a Ivan Sklenka – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**

* z predchádzajúceho zastupiteľstva, konaného dňa 13.06.2014 bola obecnému úradu uložená úloha hľadať cestu spolufinancovania „Vodovodu Dolina“. Starosta informoval poslancov, že je v rokovaní s Vodárenskou spoločnosťou, kde treba urobiť opatrenia, aby bol projekt zaradený do finančného plánu Vodárenskej spoločnosti na rok 2015

1. **Určenie rozsahu výkonu funkcie starostu Obce Pitelová na volebné obdobie rokov 2014-2018**

* dôvodovú správu prečítal Ivan Sklenka, zástupca starostu obce. Obecné zastupiteľstvo po prerokovaní predmetu návrhu jednomyseľne schválilo rozsah výkonu funkcie starostu Obce Pitelová na plný úväzok na jeho celé funkčné obdobie vo volebnom období rokov 2014-2018.

1. **Určenie počtu volebných obvodov a počtu poslancov Obecného zastupiteľstva Obce Pitelová na volebné obdobie rokov 2014-2018**

* dôvodovú správu prečíta starosta obce, po prerokovaní návrhu Obecné zastupiteľstvo jednomyseľne schválilo počet poslancov Obecného zastupiteľstva Obce Pitelová na volebné obdobie rokov 2014-2018 a to 7 poslancov a jeden volebný okrsok.

1. **Diskusia – rôzne**

* v rámci diskusie starosta informoval poslancov ako pokračuje rekonštrukcia šatní TJ
* poslanci požiadali starostu zistiť, aké sú možnosti zmeny označenia cesty od Obecného úradu po Horný koniec

1. **Návrh na uznesenie**

* Návrh na uznesenie prečítal p. Chalmovský - Jednomyseľne schválené.

1. **Záver**

Starosta poďakoval prítomným za účasť.

Zapísala: Michaela Vencelová dňa: 14.08.2014 .........................................

Overil: Ivan Sklenka ............................ .........................................

Peter Hudec ............................. .........................................